
INFORMATĪVAIS ZIŅOJUMS PAR PEDAGOGU DARBA SLODZES LĪDZSVAROŠANU
	Iebildums
Izglītības un zinātnes ministrija kā izglītības politikas veidotāja ir atbildīga par pedagogu darba slodzes līdzsvarošanas jautājumiem. Finanšu ministrija norāda un aicina papildināt informatīvo ziņojumu ar tekstu, ka līdz ar Eiropas Savienības (turpmāk – ES) vispārējās izņēmuma klauzulas, kas ļāva atkāpties no ES Līgumos noteiktajiem vispārējās valdības budžeta deficīta un parāda ierobežojumiem, atcelšanu, ir spēkā ES Stabilitātes un izaugsmes pakta (turpmāk – SIP) nosacījumi. Š. g. 30. aprīlī ir stājušies spēkā ES SIP reformas ietvaros pieņemtie tiesību akti (jaunie ES fiskālie noteikumi), kas līdz ar Fiskālās disciplīnas likuma nosacījumiem būs jāņem vērā, sagatavojot likumprojektu “Par valsts budžetu 2025. gadam un budžeta ietvaru 2025., 2026. un 2027. gadam”. Iespējas piešķirt papildu finanšu resursus turpmākajos gados būs ierobežotas, un attiecīgi visas nozaru ministrijas tiks aicinātas jaunas prioritātes nodrošināt, pamatā pārskatot jau piešķirto finansējumu, veicot bāzes izdevumu pārskatīšanu.
Attiecīgi aicinām Izglītības un zinātnes ministrijai vienoties ar Latvijas Izglītības un zinātnes darbinieku arodbiedrību par pedagogu darba slodzes līdzsvarošanas principiem, finanšu resursus rodot no Izglītības un zinātnes ministrijas un 62.resora “Mērķdotācijas pašvaldībām” pieejamā finansējuma, nepieciešamības gadījumā atsakoties no zemākas prioritātes pasākumu finansēšanas.

